A metán a fosszilis gáz elsődleges összetevője, és rendkívül magas globális felmelegedési potenciállal rendelkezik. A globális felmelegedés 1,5°C körüli értékre való korlátozása nem lehetséges a metánkibocsátás drasztikus csökkentése nélkül.

Az EU metánrendelet kulcsfontosságú eszköz lehet a metánkibocsátás csökkentésére, azonban aggasztó kísérleteket látunk a jogalkotási javaslat felhígítására, ami az EU Tanács által elfogadott, drámaian gyenge általános megközelítésben csúcsosodott ki.

Fennáll a veszélye annak, hogy a fosszilis tüzelőanyag-ipar által a jogalkotási javaslat felhígítása érdekében előterjesztett érvek és narratívák most helyet kapnak az Európai Parlament álláspontjában.

A közelgő ITRE/ENVI közös bizottsági szavazás előtt az európai parlamenti képviselők felelőssége, hogy az emberek és a bolygó védelmében a nagy olaj-, gáz- és szénipari vállalatok érdekeitől eltérő, bátor parlamenti álláspontot képviseljenek, különösen mivel a meglévő, versenyképes technológiák alkalmazásával ugyanezek a vállalatok költséghatékonyan csökkenthetnék a metánkibocsátás 75%-át.

Mivel az EU a világ legnagyobb fosszilis tüzelőanyag-fogyasztói közé tartozik, és a kőszénfogyasztásának 70%-át, olajfogyasztásának 97%-át és fosszilis gázfogyasztásának 90%-át importálja, felelősségünk és befolyásunk túlmutat az EU határain. Ha az EU világelső akar lenni az éghajlatváltozás elleni küzdelemben, nem kockáztathatja meg, hogy olyan szöveget fogadjon el, amely gyengébb lehet, mint a Kanadában, az Egyesült Államokban és Nigériában kidolgozás alatt álló szabályozási eszközök.

A teljes energiaellátási láncra kiterjedő fellépés rendkívül sürgős, mivel Európa egyre inkább függ a cseppfolyósított földgáz (LNG) költséges és környezetszennyező importjától.

Ezért a nyíltlevél arra kéri a képviselőket, hogy olyan metánrendeletet alkossanak, amely a teljes ellátási lánc mentén kiterjeszti a hazai rendelkezéseket az uniós energiaimportra. Emellett pedig még arra is, hogy olyan ambiciózus metánrendeletet alkosson, amely hozzájárul a metánkibocsátás drasztikus csökkentéséhez, miközben a fosszilis tüzelőanyagok, különösen a fosszilis gáz 2035-ig történő fokozatos kivonására irányuló átfogó tervek megvalósításán dolgozik.